
Justis- og beredskapsdepartementet (JD) viser til tilskuddsbrev av 22. desember 2025. Det vises videre til Prop. 96 S (2025 - 2026) Tilleggsbevilgninger og omprioriteringer i statsbudsjettet 2026, Innst. 450 S (2025-2026) og Stortingets vedtak av 19. juni 2026

Tilskudd til fraktkapasitet
Tilskuddet til Longyearbyen lokalstyre (LL) er økt med 10,0 mill. kroner, til et ekstraordinært omstillingstilskudd for å sørge for at Longyearbyen lokalstyre kan skaffe nødvendig fraktkapasitet, inntil de lokale aktørene har kommet frem til en langsiktig løsning. 

På svalbardbudsjettet vil bevilgningen innebære en økning på kap. 0003 Tilskudd til Longyearbyen lokalstyre, post 50 Tilskudd til Longyearbyen lokalstyre.

Forutsetning for bruk av midlene
 JD forutsetter at midlene blir brukt til tre formål:
· Kjøp av transporttjenester
· Utredning av langsiktig løsning
· Evaluering av bruk av tilskudd gitt fra staten i 2024 og 2026.

Kjøp av transporttjenester - forutsetninger
Tilskuddet til LL skal bidra til å løse to problemer
· For lite fraktkapasitet på fly.
· Periodevis lav anløpsfrekvens på båt

Tilskuddet skal brukes til å bedre fraktkapasiteten, og skal brukes til å tilby kapasitet til alle aktører som trenger frakt på markedsmessige vilkår, tilsvarende kjøp av samme kapasitet fra kommersielle rutefly. Midlene skal kunne brukes både til flytransport og andre transportmidler, med sikte på å sikre mest mulig effektiv bruk av midlene. 

LL kan sette ut oppdraget til å andre å formidle transporttjenester, forutsatt at dette blir gjort på en kostnadseffektiv måte. 

Tilskuddet til LL kan brukes til å dekke administrative utgifter både i LL og de som ev. formidler transporttjenester.

JD legger til grunn at kjøp og videresalg av transporttjenester skjer som ordinært tjenestekjøp på en kostnadseffektiv og ikke-diskriminerende måte.

Midlene skal ikke brukes til å kjøpe fraktkapasitet på eksisterende tilbud, dvs. at tilskuddet ikke skal brukes på en måte som fortrenger annen kapasitet og gir høyere priser. 

Inntekter som genereres ved salg av varekapasitet skal tilbakebetales til LL, med fratrekk for administrasjonsutgifter. Tilbakebetalte midler skal brukes til innkjøp av ny kapasitet.

Følgende varer skal prioriteres:
1. Samfunnskritiske varer
2. Varer som er viktig for liv og helse (medisiner o.l.)
3. Varer med kort holdbarhet.

Tilskuddet kan overføres til senere budsjettår. Dersom tiltaket opphører og det er ubrukte midler skal disse tilbakebetales til staten.

Tilskuddet kan øremerkes for bruk ved akutte behov, dvs. at LL kan vente med å bruke tilskuddet til det anses å være et behov for å bedre fraktkapasiteten.

Dersom LL ønsker det, kan LL sende på høring forslag til innretning av frakttilskuddet.

regnsKap og rapportering

Det skal lages et eget regnskap for bruk av midlene.  Her skal følgende framkomme:

· Administrative utgifter
· Kostnader for innkjøpte tjenester
· Utgifter til kjøp av fraktkapasitet.
· Inntekter ved salg av varekapasitet
· Antall fly og båter
· Volum på frakt 
· Vurdering av hvorvidt tilskuddet har bidratt til reell økning av fraktkapasiteten, herunder tilgang på samfunnskritiske varer, varer som er viktig for liv og helse og varer med kort holdbarhet.
· Status for evaluering og utredning av langsiktig løsning.

Frist for regnskap og rapport tilsvarer ordinære frist for årsrapport. Det skal rapporteres årlig på bruk av midlene til de er brukt opp.

Utbetaling
Midlene vil bli utbetalt når Justis- og beredskapsdepartementet mottar faktura signert av lokalstyrets leder eller administrasjonssjef. Gjennom underskriften blir det bekreftet at vilkårene i tilskuddsbrevet er aksepterte. Fakturaen sendes som elektronisk handelsformat (EHF) til Justis- og beredskapsdepartements organisasjonsnummer 972 417 831.

